Kvinde opdigtede voldtægt i Slagelse tilbage i maj. Det mener anklagemyndigheden ved Sydsjællands og Lolland-Falsters Politi.

Send til din ven. X Artiklen: Kvinde under anklage: Opdigtede voldtægt Modtagerens email * : Din e-mail * : Dit navn * : Evt. kommentar: *) skal udfyldes.

Kvinde under anklage: Opdigtede voldtægt

Slagelse - 05. oktober 2016 kl. 06:00 Kontakt redaktionen: sndk@sn.dk

En 27-årig kvinde fra Slagelse risikerer en fængselsdom - sandsynligvis betinget - når hun onsdag formiddag sætter sig på anklagebænken ved Retten i Næstved.

Hun kontaktede den 25. maj i år politiet og anmeldte en voldtægt, hun skulle have været udsat for i Naturparken Skovsø ikke langt fra afkørsel 38 i Slagelses østby.

Problemet for kvinden er dog, at anmeldelsen var falsk, at voldtægten aldrig har fundet sted, og at det, hun har gjort, er strafbart.

Kvinden er bosat i Slagelse og forventes ifølge senioranklager Skipper Pelle Falsled, Sydsjællands og Lolland-Falsters Politi, at blive idømt en fængselsstraf og derfor ikke bare en bøde.

- Formentlig vil der være tale om en betinget straf på et givent antal dage. Der sondres mellem falsk anklage, hvor en person udpeges, og så en falsk anmeldelse. Det er det sidste, kvinden her er sigtet for, fortæller senioranklageren til Sjællandske som en formildende omstændighed i forhold til strafudmålingen.

- Så ingen er blevet krænket, men politiets arbejde er dog blevet besværliggjort, siger han.